CELEX: 62020TN0427
Language: da
Date: 2020-07-08 00:00:00
Title: Sag T-427/20: Sag anlagt den 8. juli 2020 — Max Heinr.Sutor mod SRB

24.8.2020   
            
            
               DA
            
            
               Den Europæiske Unions Tidende
            
            
               C 279/57
            
         
      Sag anlagt den 8. juli 2020 — Max Heinr.Sutor mod SRB
      (Sag T-427/20)
      (2020/C 279/72)
      Processprog: tysk
      
         Parter
      
      
         Sagsøger: Max Heinr.Sutor OHG (Hamburg, Tyskland) (ved advokaterne A. Glos, H. Nemeczek og T. Kreft)
      
         Sagsøgt: Den Fælles Afviklingsinstans (SRB)
      
         Sagsøgerens påstande
      
      
                  —
               
               
                  Afgørelse truffet af Den Fælles Afviklingsinstans den 15. april 2020 om fastsættelse af ex ante-bidrag til Den Fælles Afviklingsfond for 2020 (ref.: SRB/ES/2020/24 — 1405146-2020-JB) annulleres, for så vidt som den vedrører sagsøgeren.
               
            
                  —
               
               
                  Den Fælles Afviklingsinstans tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  1.
               
               
                  Første anbringende: Tilsidesættelse af artikel 5, stk. 1, litra e), i Kommissionens delegerede forordning (EU) 2015/63 (1), idet de kundepenge, som sagsøgeren forvalter, ikke blev udelukket ved beregningen af ex ante-bidraget til Den Fælles Afviklingsfond for 2020.
               
            
                  2.
               
               
                  Andet anbringende: Tilsidesættelse af artikel 70, stk. 2, andet afsnit, litra b), i Europa-Parlamentets og Rådets forordning (EU) nr. 806/2014 (2), sammenholdt med artikel 103, stk. 7, i Europa-Parlamentets og Rådets direktiv 2014/59/EU (3), idet afgørelsen tilsidesætter proportionalitetsprincippet som følge af, at der i afgørelsen er fastsat et bidrag, der er 200 gange højere, alene på grundlag af de — risikofrie — forvaltede passiver, som sagsøgeren har opført i regnskabet.
               
            
                  3.
               
               
                  Tredje anbringende: Tilsidesættelse af princippet om ligebehandling, idet afgørelsen, uden at dette er objektivt begrundet, behandler sagsøgeren forskelligt i forhold til kreditinstitutter, hvis nationale regnskabsstandarder ikke kræver dokumentation for forvaltede passiver eller bogfører dem i henhold til IFRS, såsom værdipapirfirmaer, som forvalter kundepenge.
               
            
                  4.
               
               
                  Fjerde anbringende: Tilsidesættelse af artikel 16 i Den Europæiske Unions charter om grundlæggende rettigheder (herefter »chartret«), idet afgørelsen udgør et indgreb i retten til at oprette og drive virksomhed, eftersom medtagelsen af de risikofrie forvaltede passiver i beregningsgrundlaget medfører en forhøjelse af sagsøgerens bidrag for 2020 med en faktor på 200, uden at et sådant indgreb er begrundet.
               
            
                  5.
               
               
                  Femte anbringende: Tilsidesættelse af artikel 49 TEUF, sammenholdt med artikel 54 TEUF, idet afgørelsen begrænser sagsøgerens ret til at udøve erhvervsvirksomhed i den medlemsstat, hvor sagsøgeren har sit hovedsæde, og idet afgørelsen behandler sagsøgeren forskelligt i forhold til kreditinstitutter i andre medlemsstater.
               
            
                  6.
               
               
                  Sjette anbringende: Tilsidesættelse af chartrets artikel 41, stk. 1, og artikel 41, stk. 2, litra a), idet sagsøgeren ikke blev hørt, inden sagsøgte på et bestyrelsesmøde vedtog afgørelsen.
               
            
                  7.
               
               
                  Syvende anbringende: Tilsidesættelse af chartrets artikel 41, stk. 1, og artikel 41, stk. 2, litra a), og artikel 296, stk. 2, TEUF, idet afgørelsen ikke opfylder kravene til begrundelse af retsakter fra europæiske forvaltningsmyndigheder.
               
            
                  8.
               
               
                  Ottende (subsidiære) anbringende: Retsgrundlaget for beregningsgrundlaget i henhold til artikel 14, stk. 2, i delegeret forordning (EU) 2015/63, sammenholdt med denne forordnings artikel 3, nr. 11), er ugyldigt som følge af en tilsidesættelse af princippet om ligebehandling, eftersom der heraf følger en objektivt ubegrundet forskellig behandling af kreditinstitutter, som ifølge deres nationale regnskabsstandarder skal opføre forvaltede passiver på passivsiden af deres regnskab, i forhold til andre kreditinstitutter, hvis nationale regnskabsstandarder ikke kræver dokumentation for forvaltede passiver eller bogfører dem i henhold til IFRS.
               
            
                  9.
               
               
                  Niende (subsidiære) anbringende: Retsgrundlaget for beregningsgrundlaget i henhold til artikel 14, stk. 2, i delegeret forordning (EU) 2015/63, sammenholdt med denne forordnings artikel 3, nr. 11), er ugyldigt som følge af en tilsidesættelse af chartrets artikel 16, idet afgørelsen udgør et indgreb i retten til at oprette og drive virksomhed, og et sådant indgreb ikke er begrundet.
               
            
                  10.
               
               
                  Tiende (subsidiære) anbringende: Retsgrundlaget for beregningsgrundlaget i henhold til artikel 14, stk. 2, i delegeret forordning (EU) 2015/63, sammenholdt med denne forordnings artikel 3, nr. 11), er ugyldigt som følge af en tilsidesættelse af artikel 49 TEUF, sammenholdt med artikel 54 TEUF, idet retsgrundlaget tilsidesætter etableringsfriheden.
               
            
         (1)  Kommissionens delegerede forordning (EU) 2015/63 af 21.10.2014 om supplerende regler til Europa-Parlamentets og Rådets direktiv 2014/59/EU for så vidt angår ex ante-bidrag til afviklingsfinansieringsordninger (EUT 2015, L 11, s. 44).
      
         (2)  Europa-Parlamentets og Rådets forordning (EU) nr. 806/2014 af 15.7.2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT 2014, L 225, s. 1).
      
         (3)  Europa-Parlamentets og Rådets direktiv 2014/59/EU af 15.5.2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 (EUT 2014, L 173, s. 190).